Dovydas Kaminskas

Dovydas Kaminskas (g. 1989 m. sausio 25 d. Tauragėje) – teisininkas, Lietuvos ir Tauragės rajono savivaldybės politinis bei visuomenės veikėjas.

 Biografija 
2012 m. Mykolo Romerio universitete įgijo teisės ir valdymo studijų srities bakalaurą. 2015 m. Kopenhagos universitete įgijo tarptautinės teisės magistro laipsnį. Laisvu nuo studijų metu dirbo įvairius darbus prekybos, paslaugų ir žemės ūkio srityse.
2012 m. kovo 1 d. – 2012 m. rugpjūčio 17 d. dirbo Vilniaus miesto 41-ojo notarų biuro notaro asistentu.

2014 m. spalio 1 d. – 2015 m. kovo 15 d. savanoriavo visuomeninėje organizacijoje „Baltosios pirštinės“. Buvo paskirtas Tauragės regiono koordinatoriumi stebint 2015 m. Lietuvos savivaldybių tarybų rinkimus. Nuo 2015 m. gegužės 8 d. iki 2019 m. Tauragės rajono savivaldybės mero Sigito Mičiulio patarėjas. Nuo 2019 m. Tauragės rajono savivaldybės meras.D.Kaminskas į Tauragės rajono mero postą kandidatuos ir kitąmet. 15min.lt. 2022-09-28. Nuoroda tikrinta 2023-05-02.

Skaitė motyvacines paskaitas Tauragės jaunimui. Tauragės rajono ir Tauragės miesto vietos veiklos grupių valdybos narys. Tauragės jaunimo organizacijų sąjungos „Tauragės apskritasis stalas“ valdybos narys. Tauragės bėgimo mėgėjų klubo narys, triatlono klubo „Triatletas“ narys. Baltijos miestų sąjungos valdybos narys, Tauragės LIONS klubo narys, Lietuvos šaulių sąjungos narys.Dovydas KAMINSKAS (II) – Kandidatai. vrk.lt. Nuoroda tkrinta 2023-05-02.Dovydas KAMINSKAS – Kandidatai, kandidatų sąrašai. vrk.lt. Nuoroda tkrinta 2023-05-02.

 Apdovanojimai 
 2017 m. „Globalios Lietuvos“ apdovanojimas už tarptautinę patirtį pokyčiams regionuose

 Šaltiniai 

|-

Kategorija:Tauragės merai